CELEX: C2005/229/08
Language: et
Date: 2005-09-17 00:00:00
Title: Kohtuasi C-206/05: Euroopa Ühenduste Komisjoni 11. mai 2005. aasta hagi Rootsi Kuningriigi vastu

17.9.2005   
            
            
               ET
            
            
               Euroopa Liidu Teataja
            
            
               C 229/4
            
         Euroopa Ühenduste Komisjoni 11. mai 2005. aasta hagi Rootsi Kuningriigi vastu
   (Kohtuasi C-206/05)
   (2005/C 229/08)
   Kohtumenetluse keel: rootsi
   Euroopa Ühenduste Komisjon esitas 11. mail 2005 Euroopa Ühenduste Kohtule hagi Rootsi Kuningriigi vastu. Hageja esindajad on Friedrich Erlbacher ja Knut Simonsson, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1)
            
            
               tunnistada, et kuna Rootsi Kuningriik viis oma siseriiklikusse õiguskorda sisse kohustuse kehtestada Rootsis aretustäkkude aretusväärtuse hindamisel tingimus, et täkke võib kasutada vaid märade puhul, kelle omanikuks ei ole täkkude omanik(ud), rikkus Rootsi Kuningriik esiteks nõukogu 26. juuni 1990. aasta direktiivi 90/427/EMÜ zootehniliste ja genealoogiliste tingimuste kohta ühendusesisesel kauplemisel hobuslastega artiklit 3 ja teiseks EÜ artiklit 28;
            
         
               2)
            
            
               mõista kohtukulud välja Rootsi Kuningriigilt.
            
         Õiguslikud alused ja peamised argumendid
   Komisjon leiab, et Rootsi õiguses sätestatud kohustus kehtestada Rootsis aretustäkkude aretusväärtuse hindamisel tingimus, et täkke võib kasutada vaid märade puhul, kelle omanikuks ei ole täkkude omanik(ud), kujutab piirangut ühendusesisesele kauplemisele hobuslastega.
   Asjaolu, et direktiiv 90/427/EMÜ või mistahes nimetatud direktiivile tuginev otsus ei määra kindlaks aretusväärtuse hindamise meetodid, ei tähenda seda, et liikmesriigil on õigus sellist nõuet kehtestada. Rootsi poolt aretusväärtuse hindamisele kehtestatud nõuet ei põhjenda ka loomade elu või tervise kaitse huvides EÜ artikkel 30. Komisjon leiab, et Rootsi Kuningriigi poolt kehtestatud aretusväärtuse hindamise tingimus näib olevat põhjendatud rohkem kõnealuste tõuomaduste parendamisega kui hobuslaste elu ja tervise kaitsega.